Gholf: Tiger is terug terwyl Justin die Fedex-beker wen | Maroela Media
Tiger Woods (Foto: TigerWoods.com)
Die Amerikaanse Gholfreeks se 2018-seisoen het die naweek met die Spelerskampioenskap ten einde geloop. Die toernooi is op die East Lake baan in Atlanta gespeel waar die voorste 30 spelers in die Fedex-beker mekaar die stryd aangesê het.
Die toernooi is deur Tiger Woods gewen nadat hy op -11 geëindig het. Dit was Tiger se eerste toernooi-oorwinning in vyf jaar nadat hy onder meer ŉ rugoperasie deurgemaak het. Tiger het 71 houe in sy laaste ronde gespeel.
2 Billy Horschel – 9
3 Dustin Johnson -7
4 Hideki Matsuyama -6
21 Bryson DeChambeau -1
Die Fedex-beker se pryspot van R150 miljoen is deur Justin Rose gewen. Rose moes op die laaste putjie ŉ voëltjie aanteken om as die seisoen se kampioen gekroon te word. Tiger Woods was tweede. Bryson DeChambeau, wat die voorloper in die Fedex-beker was met die aanvang van die toernooi, kon net op -1 eindig wat hom in die derde plek geplaas het.
Fedex-beker se finale puntestand:
1 Justin Rose 2 260
2 Tiger Woods 2 219
3 Bryson DeChambeau 2 188
4 Dustin Johnson 2 056
5 Billy Horschel 1 840
Twintig van die dertig spelers in die toernooi was Amerikaners. Al dertig spelers in die toernooi kry outomatiese toegang tot aanstaande jaar se Meesters-, VSA Ope- asook die Britse Ope-kampioenskap.
Hierdie week val die kollig op die Ryderbeker wat tussen die spanne van Europa en Amerika in Frankryk gespeel word.
Go 🐅 🐅 🐅 🐅!!!!!!
Fantastiese golf die jaar! Great om Tiger weer te sien wen, dié gaan n baie lekker Ryder Cup wees!